OzLabs/hebrew-wiki-articles huggingface dataset:
גירית דבש בנפילד

גירית דבש בנפילד (שם מדעי: Mellivora benfieldi) הוא מין של טורף נכחד ממשפחת הסמוריים הקרוב לגירית הדבש, אשר התקיים במשך המיוקן והפליוקן של אפריקה ואולי אירופה שלפני 5.3 עד 3.6 מיליון שנה מזמננו.

טורף זה היה סמור קדום הקרוב על פי מבנה לסתותיו שהתגלו לגירית הדבש ואולי היה אב קדמון שלה, הקרוב גם לסוג Promellivora מהודו. מספר חוקרים משייכים אותו לשבט הנכחד Eomellivorini, בו נמצאים גם האאומליבורה והאקורוס.

המאובנים של הגירית התגלו בכף המערבי שבדרום אפריקה וסמוך לנהר אוואש שבאתיופיה, בו היה ערש האנושות והתגלו ממצאים של אוסטרלופיתקוס. מאובנים נוספים שלה התגלו בדרום אירופה, אליה היגרו מאפריקה לאורך המיוקן מספר בעלי חיים עם האירוע המסיני.

בדומה לגירית הדבש המודרנית גם גירית זו הייתה בעלת לסתות רבות עוצמה עם ניבים וטוחנות גדולות ששימשו כנראה לקריעת טרף ונראה שהייתה קרניבורית ברובה, אך הייתה מעט קטנה יותר. היו לה גם התאמות לחפירה כמו כפות גדולות ורגליים קצרות יחסית.

==קישורים חיצוניים==

*[https://bioone.org/journals/journal-of-vertebrate-paleontology/volume-40/issue-4/02724634.2020.1817754/New-Fossils-of-Mellivora-benfieldi-Mammalia-Carnivora-Mustelidae-from-Langebaanweg/10.1080/02724634.2020.1817754.short גירית דבש בנפילד באתר bioone] 

==הערות שוליים==

קטגוריה:מאובני טקסונים שתוארו ב-1978
קטגוריה:סמוריים פרהיסטוריים
קטגוריה:יונקים שחיו בנאוגן באפריקה
יהיה מי שיאהב אותך ככה

"יהיה מי שיאהב אותך ככה" הוא שיר של הזמרת הישראלית יובל דיין, שיצא לאור כסינגל באוקטובר 2022. דודו טסה הלחין את השיר למילותיה של נינט טייב.

== רקע ==
השיר הוא שיתוף פעולה ראשון של דיין עם נינט טייב. לאחר שטייב כתבה את השיר, היא יצרה קשר עם דיין וסיפרה לה שדודו טסה והיא חשבו על שיר בשבילה. היא הזמינה אותה לאולפן של טסה, שעבד עם דיין בעבר באלבומיה הראשון והשני.

דיין סיפרה על שיתופי הפעולה ועל תהליך העבודה: 

דיין אמרה ש"המסר של השיר הוא החלק החשוב ביותר בו". היא המשיכה והסבירה את התמה: .

היא הוסיפה שהיא עובדת על אלבום חדש, שזמן היעד המתוכנן שלו הוא פסח תשפ"ג, ושהסינגל החדש מיועד להיות חלק ממנו.

== ביקורת ==
מבקר המוזיקה יוסי חרסונסקי תיאר את השיר כ"שיר מצוין" והעניק לו ציון של 4.5 מתוך 5. הוא כתב שדיין "מפלחת את הלב בטון מלנכולי" עם "שיר על אהבה שנשחקה". עם זאת, "למרות המשברים, הדכדוך, השחיקה ויובש היצירה, תמיד יש תקווה שמישהו יאהב אותה כפי שהיא, בכל מצב". הוא מוסיף: "אבלותה אינה הופכת דרמה מתבכיינת. [...] המנגינה הענוגה של דודו טסה מבטאת עקב בצד אגודל את קו דכדוכה. העיבוד נע בין מערב למזרח בשימוש בכלי מיתר. קצב הבס יוצר מתח קודר, ההרמוניה פותחת צוהר מוזיקלי של תקווה בחזרה התכופה על משפט המפתח – "יהיה מי שיאהב אותך ככה". יובל דיין שרה את השיר בטון אפרורי, שנשמע כאן כמו טבוע בה".

דודי פטימר ממעריב אונליין תיאר את השיר כשיר בלוז שמשלב רוק אנד רול עם מוזיקה מזרחית, ושהוא "מציג פן אחר בדיין". הוא הוסיף שבעיקר התרשם מכך שעל אף הדומיננטיות של טסה וטייב, "דיין לא הולכת לאיבוד בתוך ים הכישרונות ומצליחה לשמור על האמירה האישית שלה כיוצרת בפני עצמה, לשמור על הדנ"א האופייני לה ולא לפספס את השיר בביצוע טכני אלא מצליחה לשפוך את הנשמה שלה לתוך הצלילים בצורה אותנטית ויפהפייה למדי. מוצלח!".

== משתתפים ==
* יובל דיין – זמרה
* דודו טסה – קולות רקע, גיטרות, בס, קלידים, תכנותים, כפיים
* נינט טייב – קולות רקע
* יונתן דסקל – קלידים, תכנות
* דן מאיו – תופים
* ניצן קאנטי – כינור
* גילי ריבקין – כינור
* גילי ריידן-שדה – ויולה
* גל ניסקה – צ'לו
* דניאל קורן – עיבוד כלי מיתר

=== הפקה ===
* דודו טסה – הפקה, עיבוד
* יונתן דסקל – עיבוד
* שי סיון – מיקס ומאסטרינג ב־Velohouse studios Zürich
* יותם אגם ויואב אוסטרייכר – הקלטה באולפני "הטריטוריה של בנדי"

== מיקומי שיא ==

== קישורים חיצוניים ==

* [https://lyricstranslate.com/en/yuval-dayan-yheye-me-shyehov-otach-cacha-lyrics.html מילות השיר] באתר lyricstranslate.com

== ביאורים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי יובל דיין
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
מתיאס סולה

מתיאס סולה מלבאנו (בספרדית: Matías Soulé Malvano; נולד ב-15 באפריל 2003 במאר דל פלאטה שבארגנטינה) הוא כדורגלן ארגנטינאי המשחק עמדת קשר הכנף בקבוצת רומא מהסרייה א׳

== קריירת מועדונים ==
סולה גדל במחלקות הנוער של קימברלי, ולס סארספילד ויובנטוס. ב-30 בנובמבר 2021 ערך את הופעת הבכורה שלו בקבוצה הבוגרת של המועדון, בניצחון 2-0 על סלרניטנה במסגרת המחזור ה-15 בסרייה א' לעונת 2021/2022. ב-11 באוקטובר 2022 ערך את הופעת הבכורה שלו בליגת האלופות, בהפסד 2-0 למכבי חיפה במסגרת שלב הבתים לעונת 2022/2023.

ב-28 באוגוסט 2023 הושאל אל פרוזינונה.

== קריירה בינלאומית ==
ב-3 בנובמבר 2021 קיבל לראשונה זימון לנבחרת ארגנטינה הבוגרת כחלק מהסגל למשחקי מוקדמות מונדיאל 2022 מול נבחרות ברזיל ואורוגוואי, בהם לא שיחק.

במאי 2023 קיבל זימון לנבחרת ארגנטינה עד גיל עשרים כחלק מהמונדיאליטו 2023 שם היה שותף, ובו הגיעו הארגנטינאים עד לשמינית הגמר והודחו על ידי נבחרת ניגריה הצעירה.

== חיים אישיים ==
סולה הוא יליד ארגנטינה וממוצא איטלקי, הוא מחזיק באזרחות איטלקית בנוסף לארגנטינאית. סולה הוא אוהד אינדפנדיינטה והשחקן האהוב עליו הוא ליונל מסי, גם כן ארגנטינאי.

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:מאר דל פלאטה: כדורגלנים
קטגוריה:כדורגלני יובנטוס
קטגוריה:כדורגלני פרוזינונה
קטגוריה:ארגנטינאים שנולדו ב-2003
חתונה (שיר)

"חתונה" הוא שיר שכתב, הלחין, עיבד וביצע הזמר והמוזיקאי הישראלי דני סנדרסון. השיר יצא לאור כסינגל מתוך אלבומו השלישי, "חכם על קטנים" (1987).

השיר היה להיט שהגיע למקום הראשון במצעד הפזמונים השבועי של רשת ג' ולמקום ה־34 במצעד השנתי של התחנה. לשיר הופק קליפ בו משתתפת רבקה מיכאלי.

== על השיר ==
כרבים משיריו של סנדרסון, השיר בעל אופי הומוריסטי: הוא עוסק בחתונה של בני זוג איטלקים, שנערכת ב"מסעדת לוצ'יאנו". אך בעיה מסתמנת כשהכלה מסתגרת בחדרה, ומסרבת לצאת. לאחר ניסיונות שכנוע כושלים, פורצת קטטה המלווה בהשלכת דברי מזון כבגטים, ספגטי וסטייקים איש על רעהו.

יאיר ניצני כתב על השיר, בתוך סקירה שלו על היצירה של סנדרסון: .

== הצלחה ==
הסינגל נכנס למצעד רשת ג' ב־26 בינואר 1988, זכה להצלחה וצעד 12 שבועות, עד 3 במאי 1988. שבוע אחד עמד השיר בראש המצעד – ב־1 במרץ 1988. במצעד הפזמונים העברי השנתי (תשמ"ה) של התחנה השיר דורג במקום ה־34.

=== מיקומי שיא ===

==לקריאה נוספת==
* סנדרסון דני, נאמן למקור .תל אביב :ידיעות אחרונות ,1992 

== קישורים חיצוניים ==

* [https://youtu.be/k7B6T7ShpL8 "חתונה" בביצוע דני סנדרסון והתזמורת הפילהרמונית הישראלית], באתר יוטיוב

== הערות שוליים ==

קטגוריה:שירי 1987
קטגוריה:סינגלים מ-1988
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים על נישואים
קטגוריה:שירי פופ רוק
קטגוריה:סינגלים שהגיעו למקום הראשון בישראל
קטגוריה:סינגלים בהוצאת CBS ישראל
ישיבת קיבוץ

לימוד בישיבה
ישיבת קיבוץ (או ישיבת חיזוק) היא מסגרת ישיבתית קטנה ובעלת אופי משוחרר יותר מישיבה גדולה רגילה, הישיבה מיועדת לבחורים שלמדו מספר שנים בישיבה גדולה ומסיבות שונות (שחלקן יפורטו לקמן) מחפשים מסגרת אלטרנטיבית, המעבר לישיבת קיבוץ הוא לרוב לתקופה קצובה של חודשים ספורים עד שנה ולעיתים המעבר נעשה לצמיתות.

== היסטוריה ==
ישיבות קיבוץ לבני הציבור החרדי קיימות מקום המדינה אך במתכונת קטנה ובמיוחד לבחורים מבוגרים, החל מהעשור השני של המאה ה-21 תופעת ישיבות הקיבוץ התרחבה, ונפתחו ישיבות קיבוץ רבות, בעקבות מגפת הקורונה בישראל בחורים רבים לא יכלו להיכנס למתווה הקפסולות ומספר רבנים פתחו ישיבות קיבוץ לבחורים אלו.

== סגנון ==
בישיבות קיבוץ הסגנון שונה מישיבות גדולות רגילות, נמנו מספר הבדלים.
* יחס פרטני וקשר עם אדם בישיבה, למשל ראש הישיבה.
* אוירה משחררת וללא לחץ מצד הצוות בישיבה.
* אין תקופת רישום אחת בסוף זמן קיץ עם מבחנים כדי להתקבל לישיבה. ניתן להצטרף בכל זמן. 
* שכבת גיל מתאימה, לעיתים בחורים מתחתנים לאחר שלוש שנים בישיבה מה שלא משאיר לבחור הרבה חברים, בישיבת קיבוץ מתאספים בחורים מבוגרים מישיבות רבות.

== חיזוק ==
בחורים רבים בעולם הישיבות הולכים ל"חיזוק" - תקופת ריענון בישיבת קיבוץ שם ניתן להירגע מהלחץ בישיבה ולהתאוורר.

== ישיבות קיבוץ בולטות ==
* ישיבת מעלות התורה
* ישיבת קריית מלאכי
* ישיבת תל ציון בראשות הרב אמיתי פוכטפנגר
* ישיבת מהרי"ל בראשות הרב יוסף שרייבר
* ישיבת פחד יצחק בראשות הרב יונתן דייויד
* ישיבת בית מאיר
* ישיבת ראדין בראשות הרב עובדיה ברוידא
* ישיבת אורייתא - לציבור החסידי
* ישיבת משנת עקיבא בראשות הרב יצחק יחיאל ארנפלד

== קישורים חיצוניים ==

* 
* 

== הערות שוליים ==

*
מלוויל אדלשטיין

ד"ר מלוויל לאונרד אדלשטיין (באנגלית: Melville Edelstein; 1919 – 16 ביוני 1976) היה פעיל חברתי יהודי דרום אפריקאי שנרצח במהלך המהומות בסווטו בשנת 1976.

== ביוגרפיה ==
נולד לנחום ורוז אדלשטיין בעיירה קינג ויליאמז טאון בדרום אפריקה, סבו מיכאל אדלשטיין היה ממקימי בית הכנסת הראשון בעיירה וחלק חשוב בקהילת יהודי קינג ויליאמז טאון.<ref></ref> בן דודו הוא איש הציבור והחוקר אריה זיו, ממקימי קיבוץ כפר בלום. הוריו יוצאי ליטא נסעו כשהיה ילד לבריטניה, אך חזרו מאוחר יותר לדרום אפריקה ב-1896, שם התגוררו בתחילה בקייפטאון ולאחר מכן הצטרפו לארגון של דרום אפריקאים יהודים - חקלאים, הוריו התיישבו בחוה וניהלו עסק מצליח.

אדלשטיין, יהודי אורתודוקסי פעיל, לא היה מעורב בפוליטיקה והיה מסור לשרת את טובת האנשים באזור. הוא גם היה פציפיסט שסירב להצטרף לצבא במלחמת העולם השנייה.

אדלשטיין היה ציוני אשר עלה לישראל והתיישב בשדה בוקר, שם בני הזוג פולה ודוד בן-גוריון, שכנעו אותו שישוב ליוהנסבורג כדי לטפל במשפחתו.<ref></ref>

בדרום אפריקה אדלשטיין היה עובד סוציאלי ומורה מוערך והקדיש מאמצים רבים להקמת פרויקטים הומניטריים וחברתיים בסווטו, מקבץ של עיירות שחורים שהוקמו לאורך השנים בשולי העיר יוהנסבורג, דרום אפריקה. בזמן שכיהן כסגן מנהל הרווחה ביוהנסבורג, הקים אדלשטיין מספר פרויקטים לסיוע לבני נוער, נכים, עניים ועקורים בסווטו, שם עבד כ-18 שנים.<ref></ref>

== מותו ==

ד"ר אדלשטיין היה אחד משני לבנים שנהרגו במהומות בסווטו שנמשכו 16 ימים ביוני 1976, כאשר נסקל למוות על ידי קבוצת סטודנטים זועמים.

באותו היום ד"ר אדלשטיין התכונן לפתיחה הרשמית של סניף של תוכנית הסדנאות המוגנת שלו במזרח אורלנדו, שנועד לספק תעסוקה לאנשים עם מוגבלויות, כאשר חדשות על מחאות סטודנטים הגיעו לפרויקט. הטקס הסתיים במהירות כאשר פקידים ובעלי תפקידים גורשו מהעיר. מודאג לגבי שלומו של עמיתו פיירט ז'אק, חזר למרכז הצעירים בג'באבו. על מנת להציל את שותפו ירה ד"ר אדלשטיין בהמון תלמידים שהתאספו סביבו. לאחר מכן רץ אדלשטיין ברחבי המשרד, ואמר לעובדים לעזוב מיד.

בזמן שהיה שם, המון זועם הסתער על הבית ורגם אותו באבנים. העיתונאי פיטר מגובנה מצא מאוחר יותר את גופתו עם פתק שאומר "היזהרו, אפריקנס הוא הסם המסוכן ביותר לעתידנו". מגובנה אמר, "אם היו יודעים מי הוא, זה לא היה קורה".

== הערות שוליים ==

קטגוריה:דרום אפריקה: היסטוריה
קטגוריה:פעילים חברתיים יהודים
קטגוריה:יהודים דרום אפריקאים
קטגוריה:אישים ממוצא יהודי-ליטאי
קטגוריה:ילידי 1919
קטגוריה:נפטרים ב-1976
אירנה ואייחו

אירנה ואייחו (בספרדית: Irene Vallejo, נולדה ב-1979 בסרגוסה, ספרד) היא פילולוגית וסופרת ספרדית. היא זוכת פרסים רבים על כתיבתה, בין היתר הפרס הלאומי לספרות עיון בספרד (Premio Nacional de Ensayo) , על ספרה "הנצח בקנה הסוף: המצאת הספרים בעולם העתיק" (El infinito en un junco: la invención de los libros en el mundo antiguo) . הספר (באנגלית: Papyrus: The Invention of Books in the Ancient World) תורגם ליותר מ-20 שפות.

==ביוגרפיה==
ואייחו כתבה עבודה בפילולוגיה קלאסית שהקנתה לה תואר דוקטור באוניברסיטת סרגוסה ולאחר מכן באוניברסיטת פירנצה. לאחר מכן השתקעה במחקר ובכתיבה על תפוצת הספרות בעת העתיקה. בנוסף לכך מפרסמת ואייחו מאמרים בעיתון הספרדי "אל פאיס" בנושאי אקטואליה ולקחי העולם העתיק עבור ימינו. ואייחו פרסמה שני ספרים ובהם קבצים ממאמריה. 

בשנת 2011 פרסמה ואייחו את הרומן הראשון שלה, "האור הקבור" (La luz sepultada), שעלילתו מתרחשת ב-1936 בסרגוסה, ערב פרוץ מלחמת האזרחים בספרד. היא פרסמה רומן שני, "משרוקית השוער" (El silbido del arquero), וכן מספר ספרי ילדים ונוער. 

בשנת 2020 קיבלה ואייחו את הפרס הלאומי הספרדי למאמר עיוני על ספרה "הנצח בקנה הסוף" - האישה החמישית שקיבלה פרס זה מאז תחילת הענקתו, ב-1975. בשנת 2021 קיבלה מממשלת אראגון את פרס אראגון. ביום קבלת הפרס נשאה בברצלונה את נאום הפתיחה של שבוע הספר הספרדי, בנוכחות ראשת העיר אדה קולאו.

==ספריה==
<div style="direction: ltr;">
* Terminología libraria y crítico-literaria en Marcial (2008)
* El pasado que te espera (2010)
* La luz sepultada (2011)
* El inventor de viajes (2014)
* La leyenda de las mareas mansas (2015)
* El silbido del arquero (2015)
* Alguien habló de nosotros (2017)
* El infinito en un junco (2019)
* Manifiesto por la lectura (2020)
</div>

==פרסים==
* פרס בוהו (Búho) מטעם מדינת אראגון (1997).
* פרס Sociedad Española de Estudios Clásicos עבור עבודת המחקר הטובה ביותר (2005).
* ציון לשבח מטעם חבר השופטים של הפרס הבינלאומי לרומן היסטורי וילה דה סרגוסה (2012).
* פרס סבינה דה פלאטה (2017).
* פרס המבקרים (2019).
* פרס Los libreros recomiendan, בקטגוריית "עיון", עבור "הנצח בקנה הסוף" (2020).
* פרס החיבור הלאומי עבור "הנצח בקנה הסוף".
* פרס חוסה אנטוניו לבורטה לספרות (2020).
* פרס אראגון, מטעם ממשלת אראגון (2021).
* פרס הראלדו לערכים אנושיים וידע (2021).* פרס "החברה הספרדית ללימודים קלאסיים" (Sociedad Española de Estudios Clásicos) להפצה, קידום והגנה על לימודים קלאסיים (2021).

==קישורים חיצוניים==

 

קטגוריה:סופרות ספרדיות
קטגוריה:פילולוגיות
קטגוריה:ספרדיות שנולדו ב-1979
יוסף גולדברג (שופט)

יוסף גולדברג (נולד בשנת 1936) הוא שופט ישראלי בדימוס. כיהן בבית משפט השלום ובבית המשפט המחוזי בתל אביב. כמו כן כיהן במינוי זמני בבית המשפט העליון.

==ביוגרפיה==
יוסף גולדברג נולד בבלגיה ועלה לישראל בשנת 1949. הוא סיים את לימודי התיכון בבית הספר גבע.

ב-1961 סיים גולדברג את לימודי המשפטים בשלוחת תל אביב של האוניברסיטה העברית בירושלים. בשנת 1964 החל לעבוד כעורך דין. בשנים 1974–{{כ}}1977 היה סגן ראש עיריית פתח תקווה. מ-1975 ועד 1978 היה חבר מועצת לשכת עורכי הדין.

בשנת 1978 מונה גולדברג לשופט בבית משפט השלום. כעבור שלוש שנים קודם למינוי של שופט בבית המשפט המחוזי. בשנת 2000 היה לסגן נשיא בבית המשפט המחוזי בתל אביב ומונה גם לסגן נשיא לעניינים מנהליים.

במשך חצי שנה, מספטמבר 1997 ועד מאי 1998, כיהן גולדברג כשופט בפועל בבית המשפט העליון.

בשנת 2006 פרש גולדברג מכס השיפוט.

==קישורים חיצוניים==
* [https://judgescv.court.gov.il/6f8584ba-645e-e811-8105-0050568a6817יוסף-גולדברג קורות חיים של יוסף גולדברג], באתר הרשות השופטת בישראל

קטגוריה:שופטי בית המשפט המחוזי בתל אביב
קטגוריה:שופטים במינוי זמני בבית המשפט העליון
קטגוריה:סגני ראשי רשויות מקומיות בישראל
קטגוריה:יהודים בלגים
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1936
אהרון סידי

אהרון סידי הוא כדורגלן ישראלי ששיחק בעמדת החלוץ.

==קריירה==
סידי החל לשחק במכבי תל אביב בסוף שנות ה-30 של המאה ה-20. ב-1941 היה שותף לזכייה בגביע המדינה שנקרא בשעתו הגביע הארץ ישראלי, ואף כבש את שער הניצחון במשחק הגמר בדקה ה-87, בדרבי נגד הפועל תל אביב שהתקיים באצטדיון המכביה. באותה עונה כבש חמישה שערים במשחק אחד, בדרבי נגד בית"ר תל אביב. ב-1946 כבש במשחק הגמר הראשון נגד הפועל ראשון לציון וזכה עם הקבוצה בגביע נוסף.

בעונת הכדורגל הראשונה מקום מדינת ישראל היה שותף למספר שיאים והתחלות של הקבוצה, כאשר כבש צמד במשחק הליגה הראשונה בניצחון 2–6 נגד מכבי פתח תקווה, כבש צמד בניצחון במשחק הדרבי הראשון, כבש שלושער בניצחון הגבוה ביותר בליגה הבכירה כאשר גברה הקבוצה 0–13 על מכבי ראשון לציון, וזכה באליפות הראשונה מקום המדינה.

בתחילת שנות ה-50 עבר סידי להתגורר בארצות הברית. ב-1953 השתתף במשחקי המכביה הרביעית כחלק ממשלחת הכדורגל של ארצות הברית. באותה תקופה שיחקת בקבוצת חובבים בניו יורק בשם ניו וורלד קלוב, אשר זכתה באותה השנה באליפות החובבים של ליגת מחוז מזרח.

==תארים==
;מכבי תל אביב
* אליפות (3): 1941/1942, 1946/1947, 1949/1950
* גביע המדינה (3): 1940/1941, 1945/1946, 1946/1947

==הערות שוליים==

קטגוריה:חלוצי כדורגל ישראלים
קטגוריה:כדורגלני מכבי תל אביב
קטגוריה:ישראלים שנולדו במאה ה-20
סקולני

סקולֶנִי או בהיגוי רומני סְקוּלֶן (ביידיש: סקולען) הוא קומונה ממחוז אונגני שבמולדובה. הוא מורכב מארבעה כפרים: בלינדשט , פלורן , גרמן (Gherman) וסקולן.

במקום עובר גבול רומניה–מולדובה .

== היסטוריה ==

== הקהילה היהודית ==
בעיירה הייתה קהילה יהודית חשובה לפני מלחמת העולם השנייה וחצר חסידית נקראת על שמה, חסידות סקולען.

ביוני 1941 נרצחו מאות יהודים מהאזור בהוצאות להורג המוניות שבוצעו על ידי חוליית חיסול של חיילים רומנים.<ref></ref><ref></ref>

=== רבני העיירה ===
* הרב ישראל אברהם פורטוגל (מחבר ״שם ושארית ישראל״)
* בנו הרב אליעזר זוסיא פורטוגל

== בתרבות ==
סקולני (קרב סקולני) מוזכר על ידי אלכסנדר פושקין בסיפורו הקצר "הירייה" .

==קישורים חיצוניים==

== הערות שוליים ==

קטגוריה:מולדובה: גאוגרפיה
המרגל שאהב אותי (ספר)

המרגל שאהב אותי (באנגלית: The Spy Who Loved Me) הוא ספר מאת איאן פלמינג משנת 1962, העשירי בסדרת ספרי ג'יימס בונד. בספר זה, בונד מציל את חייה של צעירה קנדית בשם ויוויאן מישל, שהספר מסופר מנקודת מבטה.

בניגוד לשאר הספרים בסדרה, המרגל שאהב אותי לא זכה להצלחה בבריטניה ומחוצה לה. פלמינג עצמו תיעב את הספר ועשה ככל יכולתו כדי לעצור את הפצתו. הוא סירב לאשר מהדורה של הספר בכריכה רכה (שיצאה בסופו של דבר לאחר מותו). ב-1977 יצא לאקרנים הסרט "המרגלת שאהבה אותי" בו כיכב רוג'ר מור בתפקיד ג'יימס בונד. פרט לשם הספר, אין קשר בין עלילת הספר לעלילת הסרט. עם זאת, אחת הדמויות בסרט "מלתעות" (שגם הופיעה בסרטים הבאים), מבוססת באופן רופף על דמות בספר. 

==עלילה==
הספר מסופר מנקודת מבטה של צעירה ילידת קנדה בשם ויוויאן "ויו" מישל. הספר מחולקת לשלושה חלקים: "אני", "הם" ו"הוא".

בחלק הראשון, מספרת מישל על ילדותה ועל הרומנים הראשונים שלה, תחילה עם סטודנט בריטי בשם דרק מלאבי שנאלץ לעזוב אותה לאחר שהוריו הכריחו אותו להתחתן עם אשה אחרת. לאחר מכן היא ניהלה רומן עם הבוס הגרמני שלה קורט ריינר. הרומן הסתיים כאשר מישל נכנסה להריון. ריינר נפרד ממנה והעניק לה כסף כדי לעבור הפלה בשווייץ. לאחר התהליך, החליטה מישל לחזור לקנדה מולדתה, ובדרך עברה בארצות הברית. בהרי אדירונדק היא התאכסנה במוטל ששייך לאדון מסתורי בשם סנגווינטי. את המוטל בפועל מנהלים בני הזוג ג'ד ומילדרד פאנסי, ומישל מחליטה להישאר ולעבוד עבורם.

בחלק השני, הזוג פאנסי עוזב את המוטל לקראת תחילת החורף וסוף עונת החופשות. הם מותירים את מישל לנקות ולסגור את המקום. במהלך הלילה מופיעים במקום שני מאפיונרים "סלאגסי" מורנט וסול "אימה" הורוביץ. הם נשלחו בידי סנגווינטי לשרוף את המוטל כדי שסנגווינטי יוכל לגבות את כספי הביטוח. הם מתכננים לגרום לאירוע להיראות כאילו מישל שרפה את המוטל ונהרגה במהלך השריפה. המאפיונרים מטרידים מינית את מישל ורוצים לאנוס אותה. בנקודה זו מסתיים החלק השני.

בחלק השלישי, נכנס לפתע אל המוטל ג'יימס בונד ומבקש חדר ללילה. בונד מבין מיד שסלאגסי ואימה הם מאפיונרים מסוכנים ומישל נמצאת בסכנה. הוא מצליח לשכנע אותם לתת לו חדר ללילה, וקושר שיחה עם מישל. הוא חושף בפניה שהוא סוכן MI6 והוא בדרכו לטורונטו כדי להגן על מדען רוסי שערק למערב. שני המאפיונרים מנסים להצית את המוטל ולהרוג את בונד ומישל, אולם בונד הורג אותם לאחר קרב יריות. בונד ומישל מבלים את הלילה ביחד, אולם למחרת בבוקר מישל מתעוררת ומגלה שבונד איננו. היא מוצאת פתק שבו בונד מבטיח לשלוח לה סיוע משטרתי ומייעץ לה להמשיך בחייה הלאה. השוטרים מגיעים למוטל במהירות וגובים עדות ממישל. הקצין החוקר מזהיר אותה שכל הגברים העוסקים בריגול, ולא משנה באיזה צד הם, מסוכנים מאוד. מישל מסכימה אתו, אולם בכל זאת, מקדישה את הספר ל"מרגל שאהב אותי".

==קישורים חיצוניים==
* [https://www.ianfleming.com המרגל שאהב אותי], באתר איאן פלמינג

==הערות שוליים==

קטגוריה:ספרים בריטיים
קטגוריה:ספרי ג'יימס בונד
קטגוריה:ספרי ריגול
קטגוריה:ספרי 1962
יהונתן עדיאל

יהונתן עדיאל (נולד בשנת 1942) הוא שופט ישראלי בדימוס. כיהן בבית המשפט המחוזי בירושלים. כמו כן כיהן במינוי זמני בבית המשפט העליון.

==ביוגרפיה==
יהונתן עדיאל נולד בישראל. הוא סיים את לימודי התיכון בגימנסיה העברית רחביה ושירת בצה"ל.

בשנת 1968 סיים עדיאל את לימודי המשפטים באוניברסיטה העברית ובשנה שלאחר מכן הוסמך לעורך דין. עבד במשרד פרטי (עד 1972), בפרקליטות המדינה (1972–1975) ולאחר מכן כעורך דין עצמאי.

בשנת 1994 מונה עדיאל לשופט בבית המשפט המחוזי בירושלים. כיהן שם גם בבית הדין להגבלים עסקיים ובבית הדין לחוזים אחידים (מונה ב-2001 לאב בית הדין בשניהם). בשנת 2000 מונה גם לשופט בבית המשפט לעניינים מנהליים בירושלים.

בשנים 2004 עד 2007 כיהן עדיאל כשופט בפועל בבית המשפט העליון.

בשנת 2009 פרש עדיאל מכס השיפוט.

==קישורים חיצוניים==
* [https://judgescv.court.gov.il/118584ba-645e-e811-8105-0050568a6817יהונתן-עדיאל קורות חיים של יהונתן עדיאל], באתר הרשות השופטת בישראל
* 

קטגוריה:שופטי בית המשפט המחוזי בירושלים
קטגוריה:שופטים במינוי זמני בבית המשפט העליון
קטגוריה:ישראלים שנולדו ב-1942
בשירות הוד מלכותה (ספר)

בשירות הוד מלכותה (באנגלית: On Her Majesty's Secret Service) הוא ספר מאת איאן פלמינג משנת 1963, ה-11 בסדרת ספרי ג'יימס בונד. בספר זה, בונד יוצא למרדף אחר הפושע הבינלאומי ארנסט סטאברו בלופלד.

הספר זכה להצלחה רבה, ותוך חודש נמכרו בבריטניה למעלה מ-60,000 עותקים. עוד באותה שנה הוא עובד לסיפור בן שלושה חלקים בפלייבוי, ולרצועת קומיקס בדיילי אקספרס בין 1964–1965. ב-1969 עובד הספר לסרט באותו השם. השישי בסדרת הסרטים והיחיד בו גילם ג'ורג' לייזנבי את ג'יימס בונד. ב-2014 עובד הספר למחזה ב-BBC רדיו בכיכובו של טובי סטיבנס.

==עלילה==
במהלך מבצע כדור הרעם, גילה ה-MI6 לראשונה על קיומו של ארגון הפשע ספקטרה והעומד בראשו ארנסט סטאברו בלופלד. מאז, M הורה על בונד ללכוד את בלופלד ולהרוס את ספקטרה בכל מחיר. לאחר חיפוש ארוך, בונד לא מצליח למצוא שום עקבות לבלופלד או לספקטרה, ומגיע למסקנה שהארגון התפרק. הוא מחליט להתפטר מ-MI6.

עוד לפני שבונד מספיק לכתוב את מכתב ההתפטרות, הוא פוגש לפתע בנערה בשם טרייסי די ויצ'נזו שמנסה להתאבד. בונד מציל את חייה פעמיים, אולם נחטף בידי מרק דראקו, מנהיג ארגון הפשע הגדול באירופה. דראקו חושף שהוא אביה של טרייסי, ושבריאותה הנפשית לקויה. הוא סבור שהדרך היחידה לשמור על טרייסי היא למצוא גבר חזק שיגן עליה, ומבקש מבונד להתחתן אתה. הוא מציע לו נדוניית ענק, אולם בונד מסרב. למרות זאת, הוא מסכים להישאר באחוזתו של דראקו ולטפל בטרייסי שבריאותה הנפשית משתפרת בהדרגה.

דראקו גומל לבונד ומצליח לגלות שבלופלד מסתתר בשווייץ. במקביל, המודיעין הבריטי מגלה שבלופלד מתחזה לרוזן בלתזר דה בלוויל והוא מנסה לקבל הכרה רשמית בתואר שלו מה-College of Arms. בונד מתחזה לסר הילרי בריי - נציג ה-College of Arms, ומבקש להיפגש עם בלופלד כדי לקבוע האם הוא זכאי לתואר. בונד מובל אל המאורה של בלופלד בפיץ גלוריה ומגלה שהוא עבר ניתוח פלסטי כך שהוא לא ניתן לזיהוי. בונד פוגש גם את אהובתו של בלופלד, אירמה בונט.

בונד מגלה שבלופלד ובונט הקימו בפיץ גלוריה מכון המרפא נשים מאלרגיות שונות. למעשה, הם שטפו להן את המוח כדי שיישאו עמן נגיפים קטלניים בחזרה לארצותיהם. בונד נמלט מפיץ גלוריה תוך כדי שאנשי ספקטרה רודפים אחריו. למרגלות האלפים, בונד פוגש את טרייסי שהגיעה לשם כדי לחפש אותו. היא מסייעת לו להימלט ולהגיע אל שדה התעופה. בונד מתאהב בה ומציע לה נישואין. היא מסכימה והם חוזרים יחד לבריטניה.

אנשיו של דראקו תוקפים את המכון של בלופלד בפיץ גלוריה, אולם בלופלד מצליח להימלט. בונד וטרייסי נוסעים לגרמניה ושם נישאים. הם יוצאים לירח דבש, אולם כמה שעות לאחר החתונה מופיעים לפתע בלופלד ובונט ויורים למוות בטרייסי לנגד עיניו של בונד.

==קישורים חיצוניים==
* [https://www.ianfleming.com בשירות הוד מלכותה], באתר איאן פלמינג

קטגוריה:ספרים בריטיים
קטגוריה:ספרי ג'יימס בונד
קטגוריה:ספרי ריגול
קטגוריה:ספרי 1963
הפטאן

הפטאן (Heptane) הוא אלקאן שנוסחתו C<sub>7</sub>H<sub>16</sub> כלומר שרשרת ישרה של 7 פחמנים קשורים בקשרים יחידים. הפטאן משמש בבדיקת דטונציה כסטנדרט של מספר אוקטן 0.

=== שימושים ===
הפטאן משמש במעבדות ובתעשייה כממס א-פולרי. גומי טבעי המומס בתערובת ממסים הכוללת הפטאן (יחד עם אצטון, טולואן והקסאן) משמש כדבק הנקרא Rubber cement.

ניתן להבחין בין ברום ליוד בתמיסה מימית על ידי מיצוי להפטאן: במים לשני המומסים צבע חום ובהפטאן היוד צובע את התמיסה בסגול ואילו הברום בחום.

הפטאן הוא מרכיב שולי בדלק (תערובת בנזין אופיינית מכילה כ 1% הפטאן)

==קישורים חיצוניים==

קטגוריה:אלקאנים
דברי הימים של משה רבנו

דברי הימים של משה רבנו הוא חיבור מסוגת המקרא המשוכתב (כתיבת סיפורי המקרא עם תוספות), העוסק בחיי משה רבנו.

== היסטוריה ==
הספר נכתב כנראה בסביבות המאה ה-11 או המאה העשירית, זאת בשל העובדה שהספר מצוטט בספר הערוך, ומשום שהסגנון האופייני לתקופה.

אביגדור שנאן הגדיר את דברי הימים של משה כ"סיפור" ולא כמדרש מכמה סיבות: לשון החיבור היא פסאודו-מקראית ולא ארמית, צורת הספר אינה מפרשת את הפסוקים אלא עורכת אותם מחדש, בספר לא מוזכרים חכמים, לא מוזכרים המילים "שנאמר" "הדא הוא דכתיב" הרגיל במדרש, לספר אין מגמה מוסרית אלא להנאת הקורא.

מנחם מנדל כשר טען שהספר מתבסס על ספר הישר, ואילו אהרן ילינק סבר הפוך – שספר הישר הסתמך על דברי הימים של משה. שנאן צידד בדברי ילינק בעקבות גילויים בכתבי יד.

הספר הוכנס לתוך ספר "דברי הימים לירחמיאל" שהתחבר ב-1325, כמו כן הספר צוטט על ידי רבי נתן מרומי בספר הערוך, בספר ילקוט שמעוני, ועל ידי פרשני המקרא אבן עזרא, רשב"ם, ורבים אחרים.

טסה ראג'ק זיהתה בספר מוטיבים השאולים מהמיתולגיה היוונית.

== מהדורות ==

הסיפור נדפס לראשונה בקושטא רע"ז, ולאחריו פעמים רבות, על ידי אהרון ילינק, על ידי יהודה דוד אייזנשטיין, על ידי אביגדור שנאן, על ידי עידן דשא, ועל ידי זיכרון אהרן.

== הספר ==
הספר מתאר את חייו של משה רבנו בגוף שלישי ובזמן עבר, הספר מתאר את הדמויות רק מבחינה עלילתית ולא כותב על הרגשות או המחשבות שלהם.

שנאן תיאר את הספר כ"סיפור עלילה רדוד שלא הושקעה בו כל מחשבה לא מצד המבנה ולא מצד הדמויות, לא מצד הסגנון ולא מצד העלילה.

בשונה מסיפור התורה הספר מתאר את משה כגיבור וחכם, הלוחם את מלחמותיו בעיקר בזכות כוחו וכישוריו, ופותר את בעיותיו האישיות, בתורה, משה הוא נביא שליח ה' מייסד דת ומחוקק.

רבי אברהם אבן עזרא המצטט מהספר כותב "ואל תסמוך על דברי הימים של משה כי כל הכתוב בו הבל", רבי יצחק אברבנאל כתב, "אפשר שיהיה אמת", רשב"ם כתב, "ואין בדבר זה מדברי התנאים והאמוראים, ואין לחוש לספרים החיצונים"

== קישורים חיצוניים ==
* 
* אביגדור שנאן, דברי הימים של משה, הספרות כרך 24, 1977, עמ' 100 - 116, ([http://forum.otzar.org/viewtopic.php?f=7&t=15406&sid=3d045d7ae0fea3a34a6fafc8dadbc321&start=6720#p774313 להורדה])
* 
* 
* 
* [https://books.google.com/books?id=8iZiAAAAcAAJ&pg=PT22&lpg=PT22&dq=דברי+הימים+של+משה&source=bl&ots=KSEkCrIPCN&sig=ZX7E4kX9WL5iYIGAsH6oyzDs6IQ&hl=en&sa=X&ved=0ahUKEwjS0uuo7M7RAhVG04MKHaGcCcM4ChDoAQggMAE#v=onepage&q&f=false ספר דברי הימים של משה], דפוס ונציאה, באתר גוגל ספרים

==הערות שוליים==

קטגוריה:היסטוריוגרפיה
קטגוריה:כרוניקות של תולדות עם ישראל
קטגוריה:ספרות יהודית של ימי הביניים
קטגוריה:יצירות שמחברן אינו ידוע
קטגוריה:מקרא משוכתב
דנה לוי אלגרוד

דנה לוי אלגרוד (נולדה ב־12 ביוני 1978) היא סופרת ישראלית, המוציאה לאור את ספריה באופן עצמאי.
לוגו הוצאת דנה לוי אלגרוד

==ביוגרפיה==
דנה לוי אלגרוד נולדה בירושלים וגדלה במבשרת ציון. שירתה בצבא הגנה לישראל כמדריכת חימוש בבה"ד 20 בצריפין.

לוי אלגרוד היא בוגרת תואר ראשון בממשל ודיפלומטיה של המרכז הבינתחומי בהרצליה.

בשנת 2002 שימשה דוברת מפלגת מולדת בראשות הרב בנימין אלון. בשנים 2003–2004 שימשה דוברת סיעת האיחוד הלאומי בכנסת.

משנת 2008 ועד שנת 2018 שימשה כמרצה ליחסי ציבור ודוברות בבית הספר לתקשורת ובבית הספר לממשל במרכז הבינתחומי הרצליה.

בשנת 2006, הקימה את חברת די אנ די פלוס, המתמחה במתן שירותי ייעוץ תקשורת, יחסי ציבור ודוברות לגופים פרטיים וציבוריים.

בשנת 2020 כתבה טור אישי באתר ynet. מתנדבת בעמותת מאבק לחיים משנת 2002.

לוי אלגרוד נשואה ואם לשניים. מתגוררת במבשרת ציון.

== ספריה ==
בשנת 2014 הוציאה לאור את ספר הביכורים שלה, "התשוקה לשרוד". מאז, נכון לשנת 2022, הוציאה לאור עוד 21 ספרים בזאנרים של רומנטיקה, פנטזיה והיסטוריה.
הרומן ההיסטורי "פלר דה ליס" תורגם לצרפתית בשנת 2022, ובחודש אפריל 2022 הגיע למקום הראשון באמזון בקטגוריה של סיפורת צרפתית.

הרומן ההיסטורי שלה "דואט - ההבטחה" מוצג בספרייה של מוזיאון יד ושם, לצד ספרה "פלר דה ליס".

לוי אלגרוד מוציאה לאור את ספריה ב"הוצאת דנה לוי אלגרוד". רבים מספריה דורגו בין הספרים הנמכרים ביותר בסטימצקי, ע-ברית, אינדיבוק והליקון.
כמו כן, ספריה נמצאים לעיתים קרובות מאוד ברשימות רבי המכר.

=== ספריה בעברית ===
*"התשוקה לשרוד" (2014)
*"התשוקה לחיות" (2014)
*"התשוקה לאהוב" (2015)
*"התשוקה להאמין" (2015)
*"סחרור גורלי" (2016)
*"התנגשות" (2016)
*"התמכרות" (2017)
*"נשיקות של חושך" (2017)
*"שריטות של אור" (2017)
*"פלר דה ליס" (2018)
*"התלקחות" (2018)
*"קליע של קרח" (2019)
*"פגיון של אש" (2019)
*"לפני שהתחלנו" (2019)
*"סופות הצפון" (2020)
*"להבות הדרום" (2020)
*"קרן אור באפלה" (2021)
*"דואט ההבטחה" (2021)
*"חולות המזרח" (2022)
*"שיטפונות המערב" (2022)
*"האפלה שמעבר" (2022)
*"דואט ולנטינה" (2023)

=== ספרים מתורגמים ===
*The passion to survive" (2014)"
*The passion to live" (2014)"
*The passion to love" (2015)"
*The passion to believe" (2016)"
*The resistance lily" (2022)"

==קישורים חיצוניים==

* 

* 
* 
* 
* [http://www.icl-catalog.org.il/list.asp קטלוג הספרים הישראלי - מרכז הספר והספריות בישראל]
* [https://www.amazon.com/Dana-Levy-Elgrod/e/B09RQQSKJM%3Fref=dbs_a_mng_rwt_scns_share עמוד הסופרת באמזון]
* [https://www.goodreads.com/book/show/60876583-the-resistance-lily עמוד הסופרת בגודרידס]
* [https://103fm.maariv.co.il/programs/Media.aspx?ZrqvnVq=GEHIII&c41t4nzVQ=EHJ דנה לוי אלגרוד ברדיו ללא הפסקה]
* 

== הערות שוליים ==

קטגוריה:מבשרת ציון: אישים
קטגוריה:מו"ליות ישראליות
קטגוריה:סופרות ישראליות
קטגוריה:סופרות כותבות עברית
קטגוריה:ישראליות שנולדו ב-1978
גורדי השחקים הגבוהים באירופה

דיאגרמה של גורדי השחקים הגבוהים באירופה.
רשימת גורדי השחקים הגבוהים באירופה מכילה את גורדי השחקים של אירופה מסודרים לפי גובה.

מאז שנות ה-2000 נצפתה באירופה בנייה פעילה לגובה, הנמשכת גם בזמן הנוכחי, בתקופה זו נבנו 39 מתוך 44 מבנים בגובה של 220 מטר ומעלה.

גורדי שחקים הגבוהים ביותר מרוכזים בשמונה מדינות, המספר הגדול ביותר, 20, ברוסיה: 19 - במוסקבה ו-1 - בסנט פטרסבורג. כמו כן, 7 גורדי שחקים ממוקמים בבריטניה - כולם בלונדון, 5 גורדי שחקים ממוקמים בטורקיה - כולם ממוקמים בצד האירופי של איסטנבול.

עד כה, הבניין הגבוה ביותר באירופה הוא מרכז לאחטה בסנקט פטרבורג שברוסיה. גובהו 462 מטר<ref></ref>.

== רשימת מגדלים ==
{| class="wikitable sortable"
|-
! data-sort-type="number" | מקום
! data-sort-type="text" | שם
! class="unsortable" | תמונה
! data-sort-type="number" | עיר
! data-sort-type="number" | מדינה/אזור
! data-sort-type="number" | גובה<small>במטרים
! data-sort-type="number" | קומות
! data-sort-type="number" | שנה
|-
| 1
|מרכז לאחטה
סנקט פטרבורג
| רוסיה
| 462
| 87
| 2019
|-
| 2
|מגדל הפדרציה, מגדל "מזרח"
מוסקבה
| רוסיה
| 374
| 95
| 2017
|-
| 3
|OKO, מגדל "דרום"
מוסקבה
| רוסיה
| 354
| 85
| 2015
|-
| 4
|Neva Towers, מגדל 2
מוסקבה
| רוסיה
| 345
| 79
| 2019
|-
| 5
|מגדל מרקורי סיטי
מוסקבה
| רוסיה
| 339
| 75
| 2013
|-
| 6
|מגדל וארסו
ורשה
| פולין
| 310
| 53
| 2022
|-
| 7
|מגדל השארד
לונדון
|| הממלכה המאוחדת
| 309.6
| 73
| 2012
|-
| 8
|מגדל אירואסיה
מוסקבה
| רוסיה
| 309
| 70
| 2013
|-
| 9
|Neva Towers, מגדל 1
מוסקבה
| רוסיה
| 302
| 65
| 2020
|-
| 10
|ערי הבירה, מגדל "מוסקבה"
מוסקבה
| רוסיה
| 302
| 73
| 2009
|-
|}

==ראו גם==
* גורדי השחקים הגבוהים בעולם
* המגדלים הגבוהים במוסקבה

==קישורים חיצוניים==

== הערות שוליים ==

קטגוריה:גורדי שחקים
קטגוריה:מגדלים
קטגוריה:מבנים לפי מדינה
קטגוריה:דירוג
ממשלת איראן

ממשלת הרפובליקה האסלאמית של איראן (בפרסית: نظام جمهوری اسلامی ایران) היא הגוף השולט באיראן מאז המהפכה האיראנית ונפילת שושלת פהלווי בשנת 1979.

חוקת איראן אומצה במשאל עם לאחר מעשה, ובה נקבע כי המדינה תתנהל במודל הפרדת רשויות עם גוף חקיקה גוף שיפוט וגוף מבצע. על פי החוקה, המנהיג העליון הוא ראש המדינה והמפקד העליון של הכוחות המזוינים של איראן.

ממשלת איראן היא אחת משלוש ממשלות בעולם המשתמשות בתואר "הרפובליקה האסלאמית".

== היסטוריה ==
האשמי רפסנג'אני (משמאל), הנשיא עלי ח'אמנאי (באמצע), וראש בית המשפט העליון מוסווי ארדבילי (מימין).]]
הרפובליקה האסלאמית של איראן נוצרה זמן קצר לאחר המהפכה האיראנית. בתחילת ינואר 1978 החלו הפגנות גדולות במטרה להפיל את השאה מוחמד רזא פהלווי.<ref></ref>

השאה נמלט מאיראן בינואר 1979, והאייתוללה ח'ומייני חזר בפברואר של אותה שנה לאחר תקופה ארוכה של גלות, והתקבל בטהראן על ידי מיליוני איראנים.

הקריסה הסופית של שושלת פהלווי התרחשה זמן קצר לאחר מכן, ב-11 בפברואר, כאשר צבא איראן הכריז על עצמו רשמית "נייטרלי", לאחר שכוחות גרילה וכוחות המורדים הכריעו כוחות נאמנים לשאה בקרבות רחוב ברחבי המדינה.

לאחר ניצחון המהפכה האיראנית, נערך משאל עם על ידי ממשלת איראן הזמנית ב-30 וב-31 במרץ 1979 (10 ו-11 פארווארדין 1358), ובה נתבקשו התושבים להצביע כן או לא לרפובליקה אסלאמית.<ref name="b"></ref>

תוצאות משאל העם הוכרזו זמן קצר לאחר מכן על ידי האייתוללה ח'ומייני ב-2 באפריל 1979, כאשר 98.2 אחוזים מאזרחי איראן הצביעו בעד רפובליקה אסלאמית.<ref name="c"></ref><ref name="ir"></ref>

החוקה החדשה, המבוססת חוקי האסלאם ותיאוקרטית מיסודה, הוקמה בדצמבר 1979, ובזאת הסתיימה תקופת המלוכה באיראן.<ref name="Britannica Khomeini"></ref>

=== חוקה ===
ב-2–3 בדצמבר 1979 אושררה חוקת הרפובליקה האסלאמית של איראן במשאל עם עממי. במשאל עם זה, 99.5 מהמצביעים האיראנים אישרו את החוקה.<ref name="Davari2004"></ref><ref name="d"></ref>

עשר שנים מאוחר יותר, בקיץ 1989, הבוחרים האיראנים אישרו את התיקונים בחוקה של 1979 במשאל עם נוסף.<ref name="f"></ref><ref name="g"></ref> החוקה כונתה "היברידית" ובעלת "אלמנטים תיאוקרטיים ודמוקרטיים". בעוד שסעיפים 1 ו-2 מקנים את הריבונות לאל, סעיף 6 "מחייב בחירות עממיות לנשיאות ולמג'לס, או לפרלמנט". עם זאת, כל ההליכים והזכויות הדמוקרטיים יישארו כפופים למועצת השומרים ולמנהיג העליון,

==== עקרונות ====
ממשלת הרפובליקה האסלאמית של איראן היא באופן רשמירפובליקה תיאוקרטית. סעיף 2 של החוקה מסביר את העקרונות של ממשלת הרפובליקה האסלאמית של איראן:

=== מנהיגים ===
המנהיג העליון של איראן [[עלי ח'אמנאי]]
המנהיג העליון של הרפובליקה האסלאמית של איראן הוא בעל הסמכות העליונה באופן רשמי באיראן. תפקיד זה נכתב בסעיף 5 של החוקהבהתאם לתפיסת שלטון חכם ההלכה המוסלמי. תפקיד זה ניתן לכל החיים.

על פי סעיף 110 של החוקה, המנהיג העליון אחראי לשרטט את המדיניות הכללית של הרפובליקה האסלאמית. בנוסף, המנהיג העליון הוא אחראי על הצבא. ורשויות המדינה (המחוקקת, המבצעת ומערכת המשפט) יפעלו תחת פיקוחו. לרפובליקה האסלאמית היו שני מנהיגים עליונים: האייתוללה רוחאללה חומייני, שמילא את התפקיד מהמהפכה האיראנית ב-1979 ועד מותו ב-1989, והאייתוללה עלי חמינאי, שכיהן בתפקיד מאז מותו של חומייני.

=== בית מחוקקים ===
לבית המחוקקים של הרפובליקה האסלאמית של איראן יש שני חלקים: האספה המייעצת האסלאמית ומועצת השומרים.

== ראו גם==
* רוחאללה ח'ומייני
* פוליטיקה של איראן

== קישורים חיצוניים ==
* 

== הערות שוליים ==

קטגוריה:איראן: כלכלה
קטגוריה:שליטי איראן
קטגוריה:איראן: פוליטיקה
נמייה הודית קטנה

נמייה הודית קטנה (שם מדעי: Herpestes auropunctata) היא מין של טורף ממשפחת הנמייתיים החיה בטבע בדרום אסיה, אף שהיא הופצה בידי האדם גם לקריביים ולאיי האוקיינוס השקט.

נמייה זו הוגדרה למדע בידי החוקר הבריטי ההודי בריאן הוטון הודג'סון ב-1836 והיא קרובתה של נמייה אסייתית קטנה ובעבר נכללה כתת-מין שלה, אך מחקרים של דגימות פרווה ושיער מ-18 נמיות אסייתיות והודיות קטנות גילו שהם מתמיינים למינים נפרדים.

גופה של הנמייה דק וראשה מוארך עם חוטם מחודד ואוזניים דקות. אורך הנמייה מגיע ל-25 עד 37 ס"מ, אורך הזנב 19.2 עד 29 ס"מ ומשקלה כ-305 עד 662 גרם בממוצע. אצל הנמייה קיימת דו-צורתיות זוויגית, כאשר לזכרים הראש רחב יותר והגוף גדול יותר.

הנמייה מצויה בבתי גידול מיוערים ובשדות, מורדות הרים וביצות במדינות: עיראק, דרום איראן, אפגניסטן, פקיסטן, הודו (בחלק הצפוני), נפאל, בהוטן, בנגלדש ומיאנמר. אנשים הביאו אותה כמין פולש מזיק גם לאיי הקריביים ולמספר איים באוקיינוס ההודי ואוקיינוס השקט כדי שתשלוט באוכלוסיית חולדות ונחשים, אף שהיא לא עזרה בכך, הרגה מינים אנדמיים שונים ואף הפיצה מחלות לאוכלוסיות האנושיות.

הנמייה כמו קרוביה היא אוכלת-כל הניזונה מהצומח ומהחי ויכולה להתמודד בהצלחה עם נחשים ארסיים.

==קישורים חיצוניים==

== הערות שוליים ==

<gallery>
Mongoose 4 (31490507233).jpg
Starr-140222-0351-Paspalum conjugatum-habitat with panhandling mongoose-Puaa Kaa Hana Hwy-Maui (24872885659).jpg
The Mongoose is native to India and was brought to Hawaii to control rats in sugar cane fields. The problem is that mongooses eat more bird eggs than rats. (28631320196).jpg
Astonished.jpg
</gallery>

קטגוריה:נמייתיים
קטגוריה:עיראק: יונקים
המצעד הסיני

המצעד הסיני היה מצעד מוזיקה בסין, שנוסד ב-2009. מצעד המוזיקה פרסם מדי יום ראשון (לחברים רשומים) ויום שני (לכלל הציבור) את רשימת 30 האלבומים המובילים בשבוע הקודם לו.<ref></ref> למצעד המוזיקה היה השפעה מסוימת על סצנת מוזיקת הפופ בסין, וכן צוטט רבות על ידי התקשורת וחברות התקליטים.<ref></ref><ref></ref> מצעד המוזיקה הופסק ב-26 באפריל 2015.

המצעד התבסס אך ורק על סמך מכירות פיזיות של האלבומים בחנויות הקמעונאיות שמופיעות ברשימת Cigna.<ref></ref> אלבומים שיובאו לסין, יצאו בהוצאה עצמית או לא פורסמו על ידי מפיצים מורשים בסין, לא נכללו בחישוב. כמו כן, חישוב מכירות פיזיות של אלבום התבסס על כלל גרסאותיו, גם אם יש הבדל קטן בין הגרסאות.<ref></ref>

== הערות שוליים ==

סין
מצעד המוזיקה הרשמי של ניו זילנד

מצעד המוזיקה הרשמי של ניו זילנד (באנגלית: Official New Zealand Music Chart; במאורית: Te Papa Tātai Waiata Matua o Aotearoa) הוא מצעד מוזיקה שבועי בניו זילנד, שהוקם ב-1975, על ידי איגוד תעשיית ההקלטות הניו זילנדי. מדי שבוע, מתפרסמים מצעד 40 הסינגלים והאלבומים המובילים של השבוע. כמו כן, מתפרסמים גם מצעד 20 הסינגלים והאלבומים המובילים של האמנים הניו זילנדים ומצעד עשרת אלבומי האוסף המובילים. כלל מצעדי מוזיקה מתבססים מנתונים של הזרמות מוזיקה, וכן מכירות פיזיות ודיגיטליות בניו זילנד.<ref name="chartabout"></ref><ref></ref><ref></ref>

== היסטוריה ==
עד 1975, מצעדי המוזיקה בניו זילנד הורכבו באופן אזורי על ידי מגזינים, חנויות תקליטים ותחנות רדיו.<ref></ref><ref name="audioculture"></ref>

ממאי 1975 עד 2004, איגוד תעשיית ההקלטות הניו זילנדי פרסם מוזיקה שנתי ארצי של סינגלים ואלבומים שיצאו בניו זילנד. המיקום במצעד המוזיקה השנתי הוענק על פי מיקומו במצעדים השבועיים (מקום ראשון היה מקבל 50 נקודות, מקום שני היה מקבל 49 נקודות, וכך הלאה). מאז 2004, איגוד תעשיית ההקלטות הניו זילנדי מפרסם אך ורק מצעד סינגלים שנתי, בהתבסס על סמך מספר המכירות של אותה שנה.

מאפריל 2007 עד אוקטובר 2011, כל 13 מצעדי המוזיקה נשמרו והוצגו בארכיון באתר radioscope.net.nz.<ref></ref> בנובמבר 2011, איגוד תעשיית ההקלטות הניו זילנדי השיק אתר חדש למצעד המוזיקה.<ref></ref><ref></ref>

ב-19 ביוני 2021, איגוד תעשיית ההקלטות הניו זילנדי השיק מצעד חדש עבור עשרת השירים המובילים במאורית, לשירים עם לפחות 70% מהמילים במאורית.<ref></ref>

== לקריאה נוספת ==
<div class="mw-content-ltr">
*
</div>

== קישורים חיצוניים ==
* 

== הערות שוליים ==

קטגוריה:מצעדי מוזיקה ניו זילנדיים
מצעדי המוזיקה בממלכה המאוחדת

מצעדי המוזיקה בממלכה המאוחדת (באנגלית: UK music charts) הם אוסף של מצעדים המשקפים את הרגלי רכישת המוזיקה של אנשים בממלכה המאוחדת. רובם מתפרסמים בידי חברת המצעדים הרשמית.

==מצעדים עיקריים==
{| class="wikitable sortable"
! width="200"| שם המצעד
! תיאור
|-
| מצעד הסינגלים הבריטי
| מצעד הסינגלים הרשמי בממלכה המאוחדת. הוא מתבסס על מכירות פיזיות והורדות דיגיטליות, ומאז יולי 2014 גם על סטרימינג.<ref></ref>
|-
| מצעד האלבומים הבריטי
| מצעד האלבומים הרשמי בממלכה המאוחדת. הוא מתבסס על מכירות פיזיות והורדות דיגיטליות, ומאז מרץ 2015 גם על סטרימינג.<ref></ref>
|-
| "40 הגדולים של וודאפון"
| מצעד הסינגלים הושק ב-2009 והתבסס על הורדות באייטונס. הוא משודר ב-140 תחנות רדיו מקומיות בממלכה המאוחדת.<ref></ref>
|-
| מצעד הסינגלים הדיגיטליים הבריטי
| מצעד סינגלים המבוסס אך ורק על הורדות דיגיטליות. הושק בשנת 2004.<ref></ref>
|-
| מצעד האלבומים הדיגיטליים הבריטי
| מצעד אלבומים המבוסס אך ורק על הורדות דיגיטליות. הושק בשנת 2006.<ref></ref>
|-
| מצעד שירי הסטרימינג הבריטי
| מצעד המבוסס אך ורק על השמעות שירים בשירותי סטרימינג דיגיטליים.<ref></ref>
|-
| מצעד אלבומי הסטרימינג הבריטי
| מצעד המבוסס אך ורק על השמעות אלבומים בשירותי סטרימינג דיגיטליים.<ref></ref>
|-
| מצעד הווידאו קליפים
| מצעד המבוסס אך ורק על הקליפים הגדולים ביותר של השבוע בממלכה המאוחדת, בהתבסס על מכירות של תקליטורי DVD, בלו-ריי ופורמטים פיזיים אחרים.<ref></ref>
|-
| מצעד סינגלי ה-R&B הבריטי
| מצעד הסינגלים והאלבומים הנמכרים ביותר בסצנת ה-R&B והראפ.
|-
| מצעד אלבומי ה-R&B הבריטי
| מצעד הסינגלים והאלבומים הנמכרים ביותר בסצנת ה-R&B והראפ.
|-
| מצעד סינגלי הרוק & המטאל הבריטי
| מצעד הסינגלים והאלבומים הנמכרים ביותר בסצנת הרוק והמטאל.
|-
| מצעד אלבומי הרוק & המטאל הבריטי
| מצעד הסינגלים והאלבומים הנמכרים ביותר בסצנת הרוק והמטאל.
|-
| מצעד הסינגלים העצמאיים הבריטי
| מצעד הסינגלים והאלבומים העצמאיים הנמכרים ביותר.
|-
| מצעד האלבומים העצמאיים הבריטי
| מצעד הסינגלים והאלבומים העצמאיים הנמכרים ביותר.
|-
| מצעד סינגלי הדאנס הבריטי
| מצעד הסינגלים הנמכרים ביותר בסצנת הדאנס.
|-
| מצעד אלבומי הדאנס הבריטי
| מצעד האלבומים הנמכרים ביותר בסצנת הדאנס.
|-
|מצעד המוזיקה האסייתית הבריטי
|מצעד הסינגלים האסייתיים הנמכרים ביותר.<ref></ref>
|-
| מצעד הסינגלים הסקוטי
| מצעד אזורי. משקף את המכירות שמוצגות לקראת מצעד הסינגלים הבריטי בסקוטלנד בלבד.
|-
| מצעד האלבומים הסקוטי
| מצעד אזורי. משקף את המכירות שמוצגות לקראת מצעד האלבומים הבריטי בסקוטלנד בלבד.
|-
| מצעד סרטוני הסטרימינג הרשמי
| מצעד המבוסס אך ורק על השמעת שירים בשירותי הזרמת וידאו דיגיטליים.<ref></ref>
|-
| מצעד סינגלי הוויניל הרשמי
| מצעד הסינגלים הנמכרים ביותר על גבי ויניל.<ref name="vinyl"></ref>
|-
| מצעד אלבומי הוויניל הרשמי
| מצעד האלבומים הנמכרים ביותר על גבי ויניל.<ref name="vinyl"/>
|}

=== שונות ===
* סוגות מוזיקליות, פורמטים ומצעדים אזוריים נוספים מתפרסמים על ידי חברת המצעדים הרשמית (OCC) כמו גם מפיצים אחרים.
* תחנת קלאסיק FM פרסמה מצעד מוזיקה קלאסית, כמו גם היכל תהילה שנתי. בתגובה, חברת BBC רדיו 3 פרסמה מצעד קלאסי שפירט רק קלאסיקות "רציניות", תוך הקדשת חלק מתוכניות הבוקר של יום שלישי למצעד הזה.<ref></ref>

== קישורים חיצוניים ==
* 

== הערות שוליים ==

*
תשע בכיכר

"תשע בכיכר" הוא שיר שכתב והלחין הזמר והמוזיקאי הישראלי דני סנדרסון וביצעה להקת "גזוז". הוא נכלל באלבום הבכורה של הלהקה, "גזוז" (1979).

השיר היה להיט שהגיע למקום השלישי במצעד הפזמונים השבועי של רשת ג' ולמקום ה־12 במצעד השנתי של התחנה. "גזוז" זכתה בתואר "להקת השנה" במצעד הזה. במצעד השנתי של גלי צה"ל השיר דורג במקום הרביעי.

== רקע וכתיבה ==
סנדרסון חי בארצות הברית בעיר ניו יורק מגיל 10 ועד גיוסו ללהקת הנח"ל, משום שאביו ניהל את סניפי אל על בצפון ובדרום אמריקה. אף על פי שמבחינה מוזיקלית קבע סנדרסון נחרצות שללא החוויה בניו יורק לא היה הופך להיות המוזיקאי שאליו הפך, מבחינה חברתית הוא סיפר בכמה הזדמנויות שחש שפספס את נעוריו בזמן שחי שם עם משפחתו: 

== הצלחה ==
הסינגל הוצג ב"פינה לשיפוטכם" של מצעד רשת ג' ב־23 באוקטובר 1978, זכה להצלחה וצעד 14 שבועות, עד 21 בפברואר 1979. בשיאו הגיע למקום השלישי במצעד, ב־1 בינואר 1979. במצעד הפזמונים העברי השנתי (תשל"ט) של התחנה השיר דורג במקום ה־12.
היה זה שירה המצליח ביותר של גזוז במצעד הזה, מצעד שבו זכתה בתואר "להקת השנה". במצעד השנתי של גלי צה"ל השיר הצליח אף יותר ודורג במקום הרביעי.

=== מיקומי שיא ===
==== מצעדים שבועיים ====

==== מצעדי סוף שנה ====

== קישורים חיצוניים ==

== הערות שוליים ==

קטגוריה:שירי 1978
קטגוריה:סינגלים מ-1978
קטגוריה:שירי גזוז
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים על זמן
קטגוריה:סינגלים בהוצאת הד ארצי
Paris (שיר של טיילור סוויפט)

"Paris" (בעברית: "פריז") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה השלישית מתוך מהדורת 3am של אלבום האולפן העשירי של סוויפט, Midnights.<ref name=":0"></ref> נכתב והופק על ידי סוויפט וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.<ref name=":0" />

== רקע ==
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר.<ref name="RS/reveal"></ref> כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו.<ref name="RS/reveal"/>

ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום.<ref name="Full Tracklist"></ref> אף רצועה ממהדורת 3am של Midnights לא נחשפה בסרטונים.<ref></ref> ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום.<ref></ref> נכתב בו כי סוויפט עתידה להכריז על הפתעה גדולה בשעה שלוש לפנות בוקר על פי שעון הקיץ המזרחי (EDT). בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Paris".

== ניתוח השיר ==
"Paris" הוא שיר אופטימי ורומנטי. הוא מספר על התאהבות, וחושף כיצד סוויפט היא ובן־זוגה עוברים לעולם משלהם כאשר הם ביחד. היא פותחת את השיר בדברים טריוויאליים שהפכו עבורה לחסרי משמעות, כיוון שמוחה עסוק במחשבות על אהובה ("I'm so in love that I might stop breathing. (...) No, I didn't see the news, Cause we were somewhere else" – "אני מאוהבת כל כך שייתכן ואפסיק לנשום. לא, אני לא ראיתי את החדשות, כי אנחנו עסוקים במשהו אחר").

לאחר מכן מצהירה סוויפט כי מערכת היחסים הרומנטית שלה עם בן־זוגה היא דבר פרטי שלה, שהיא איננה מעוניינת לחשוף אותה (""Privacy sign on the door", "Romance is not dead if you keep it just yours" – "של פרטיות על הדלת", "רומנטיקה לא תמות אם תשאיר אותה רק שלנו"). סוויפט טוענת כי אהבתם נצחית, תוך שהיא משתמשת בפריז כסמל למקום רומנטי מאוד. רבים טוענים כי סוויפט כתבה את השיר על בן־זוגה, ג'ו אלווין, שעמו טסה לפריז בשנת 2019.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על פריז
קטגוריה:שירי זהב באוסטרליה
אתה חי רק פעמיים (ספר)

אתה חי רק פעמיים (באנגלית: You Only Live Twice) הוא ספר מאת איאן פלמינג משנת 1964, ה-12 בסדרת ספרי ג'יימס בונד. בספר זה, בונד יוצא למשימה שגרתית ביפן, ופוגש באקראי באויבו המושבע ארנסט סטאברו בלופלד.

זהו הספר האחרון שפלמינג פרסם בחייו. הספר זכה להצלחה רבה, ותוך חודש נמכרו בבריטניה למעלה מ-62,000 עותקים. עוד באותה שנה הוא עובד לסיפור בהמשכים בפלייבוי, ולרצועת קומיקס בדיילי אקספרס. ב-1967 עובד הספר לסרט באותו השם. החמישי בסדרת הסרטים, ובו גילם שון קונרי את ג'יימס בונד.

==עלילה==
לאחר רצח אשתו טרייסי ביום חתונתם, בונד הופך למריר ומדוכא ותפקודו נפגע במידה ניכרת. M מחליט להעניק לו הזדמנות אחרונה, ונותן לו משימה קלה: השירות החשאי היפני מחזיק במידע חיוני על ברית המועצות, אולם הוא מסרב לחלוק אותו עם הבריטים. משימתו של בונד היא לנסוע לטוקיו ולשכנע את היפנים לשתף את המידע. בונד נפגש עם ראש השירות החשאי היפני טנאקה המכונה "הנמר". בונד מגלה שטנאקה הוא טיפוס אקסצנטרי ונמרץ, והם הופכים לידידים קרובים.

טנאקה מוכן להעניק לבונד את המידע שהוא רוצה, אולם בתמורה הוא מבקש מבונד לסייע לו במשימה רגישה. על אחד מאיי יפן התנחל דוקטור גרמני מסתורי שבנה טירה על האי. הדוקטור מילא את האי במלכודות ובצמחים רעילים וגרם למותם של אזרחים יפנים רבים. טנאקה מבקש מבונד לחסל את הדוקטור. בונד מבין עד מהרה שהדוקטור הוא לא אחר מאשר אויבו המושבע ארנסט סטאברו בלופלד, אשר רצח את אשתו של בונד. כעת המשימה הופכת לעניין אישי עבור בונד. 

טנאקה מסייע לבונד להתחזות ליפני, ומביא אותו אל אי קטן בשם קורו, שם בונד מתגורר בביתה של שחקנית לשעבר ושולת פנינים בהווה בשם קיסי סוזוקי. היא עוזרת לו להתקרב אל האי של בלופלד. בונד נלכד בידי אנשיו של בלופלד, ואירמה בונט, אשתו של בלופלד, מזהה אותו בתור ג'יימס בונד. בונד ובלופלד נאבקים בדו-קרב ובונד מנצח וחונק למוות את בלופלד. לאחר מכן הוא מפוצץ את הטירה כולה. בונד עצמו ניצל מהפיצוץ, אולם סופג מכה חזקה בראשו. קיסי סוזוקי מוצאת אותו במים, ועד מהרה מבינה שהוא איבד את זכרונו כתוצאה מהמכה. מכיוון שהיא מאוהבת בבונד, היא מחליטה לנצל את המצב לטובתה. היא משכנעת את בונד שהוא אכן דייג מקומי והיא אשתו. בונד נותר עמה ובעולם כולו מאמינים שהוא מת. הספר מסתיים כאשר בונד מוצא גזיר עיתון ובו נזכרת המילה "ולידסטוק", מילה זו מעוררת בו זיכרונות נשכחים, והוא מחליט לעזוב את קיסי ולנסוע לוולידסטוק כדי להיזכר מחדש בחייו.

==קישורים חיצוניים==
* [https://www.ianfleming.com אתה חי רק פעמיים], באתר איאן פלמינג

קטגוריה:ספרים בריטיים
קטגוריה:ספרי ג'יימס בונד
קטגוריה:ספרי ריגול
קטגוריה:ספרי 1964
Glitch

"Glitch" (בעברית: "תקלה") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה החמישית מתוך מהדורת 3am של אלבום האולפן העשירי של סוויפט, Midnights.<ref name=":0"></ref> נכתב והופק על ידי סוויפט, מארק אנתוני ספירס, סם דו וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.<ref name=":0" />

== רקע ==
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר.<ref name="RS/reveal"></ref> כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו.<ref name="RS/reveal"/>

ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום.<ref name="Full Tracklist"></ref> אף רצועה ממהדורת 3am של Midnights לא נחשפה בסרטונים.<ref></ref> ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום.<ref></ref> נכתב בו כי סוויפט עתידה להכריז על הפתעה גדולה בשעה שלוש לפנות בוקר על פי שעון הקיץ המזרחי (EDT). בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Glitch".

== ניתוח השיר ==
Wildest Dreams (Taylor's Version)"]]
"Glitch" מתגלה בחלקו השני כשיר המספר על סטוץ, שהפך למערכת יחסים רומנטית מלאה ("We were supposed to be just friends" – "היינו אמורים להיות חברים בלבד", "Youdon't live in that part of town but maybe I'll see you out some weekend. Depending on what kind of mood and situationship I'm in" – "אינך גר בחלק הזה של העיר, אך ייתכן ואראה אותך בסוף שבוע, תלוי במצב הרוח ובסיטואציה בה אני נמצאת"). בפזמון סוויפט מאשרת כי התרחש "באג" (שאוב משם השיר), ורגשות התחילו להציף את מערכת היחסים בינה לבין הגבר איתו היא מבלה. רוב מאזיני השיר סוברים כי סוויפט כתבה את "Glitch" על בן־זוגה, ג'ו אלווין. בעברה רמזה מספר פעמים, כמו ב-"Cornelia Street", על כך שהקשר ביניהם התחיל כדבר סתמי, והפך לרציני.

סוויפט רמזה על הוצאתו של "Glitch" כשפרסמה סרטון "טיקטוק" קצר, שקידם את "Wildest Dreams (Taylor's Version)". בסרטון היא צופה על דמות נוספת שלה מחדרה, שלבסוף מוצגת על המסך כולו. במעבר בין הדמויות ישנו באג.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על מוזיקה
קטגוריה:שירים על רגשות